# **DĖL ROKIŠKIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2019 METŲ SĄMATOS PATVIRTINIMO**

2019 m. gegužės 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos sveikatos sistemos įstatymo 63 straipsnio 5 punktu, Rokiškio rajono savivaldybės bendruomenės sveikatos tarybos nuostatų, patvirtintų Rokiškio rajono savivaldybės tarybos 2015 m. vasario 27 d. sprendimu Nr. TS-44 „Dėl Rokiškio rajono savivaldybės bendruomenės sveikatos tarybos sudarymo ir nuostatų patvirtinimo“ (suvestinė redakcija), 6.4, 7.5 punktais, Rokiškio rajono taryba n u s p r e n d ž i a:

1. Patvirtinti Rokiškio rajono savivaldybės visuomenės sveikatos rėmimo specialiosios programos 2019 metų sąmatą (pridedama).
2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) perduodant bet kuriose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Šapokaitė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO „DĖL ROKIŠKIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2019 METŲ SĄMATOS PATVIRTINIMO“**

**AIŠKINAMASIS RAŠTAS**

2019-05-31

**Parengto sprendimo projekto tikslai ir uždaviniai.** Parengti Rokiškio rajono savivaldybės tarybos sprendimą dėl Rokiškio rajono savivaldybės visuomenės sveikatos rėmimo specialiosios programos 2019 m. sąmatos. Siekiama remti visuomenės sveikatos priežiūrą, mažinant gyventojų sergamumą, mirtingumą, finansuojant savivaldybės remiamas visuomenės sveikatos priemones.

**Šiuo metu esantis teisinis reglamentavimas.** Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos sveikatos sistemos įstatymo 63 straipsnio 5 punktu.

**Sprendimo projekto esmė.** Patvirtinus Rokiškio rajono savivaldybės aplinkos apsaugos rėmimo specialiosios programos priemonių vykdymą bus galima disponuoti programos lėšomis ir vykdyti programoje numatytas priemones.

2019 m. balandžio mėnesio 26 d. tarybos posėdyje buvo atidėtas Rokiškio rajono savivaldybės visuomenės sveikatos rėmimo specialiosios programos 2019 metų sąmatos tvirtinimas. Tarybos nariai rekomendavo peržvelgti nefinansuotus projektus (Rokiškio rajono savivaldybės Juozo Keliuočio viešosios bibliotekos, Aleksandravėlės kaimo bendruomenės, Rokiškio rajono klubo „Artritas“, Rokiškio Senamiesčio progimnazijos Kriaunų ikimokyklinio ir pradinio skyriaus, VšĮ „Gelbėkim vaikus“ Rokiškio vaikų dienos centro, Panemunėlio mokyklos-daugiafunkcinio centro, Rokiškio Senamiesčio progimnazijos, Rokiškio suaugusiųjų ir jaunimo mokymo centro, Konstantinavos bendruomenės santalkos, Rokiškio Juozo Tumo –Vaižganto gimnazijos „Romuvos“ padalinio) bei skirti jiems finansavimą. Taip pat tarybos nariai pasisakė dėl UAB „Profilaktinė dezinfekcijos“, asociacijos „Trinus“, VšĮ Psichologijos studijos „Harmonijos erdvė“ projektų nefinansavimo, nes šie paslaugų tiekėjai yra ne mūsų rajono įstaigos. Tarybos nariai rekomendavo pasikviesti projektų teikėjus ir jiems leisti paraiškas taisyti.

2019 m. gegužės 7 d. Bendruomenės sveikatos taryba į posėdį pakvietė Sveikatos ir socialinės apsaugos komiteto narius. Bendrame posėdyje išsamiai nagrinėti nefinansuojami projektai. Bendruomenės sveikatos tarybos nariai atkreipė dėmesį į tai, kad rajone nėra įmonių, asociacijų, kurie teiktų rajono gyventojams būtinas paslaugas, todėl būtina pritarti projektams, kurių teikėjai yra ne mūsų rajone registruotos įstaigos. Rokiškio rajono savivaldybės visuomenės sveikatos rėmimo specialiosios programos projektų finansavimo tvarkoje nenumatyta galimybės kviesti projektų pareiškėjus taisyti paraiškas, jas dalinai keisti ar papildyti. Be to, tvarkoje numatyta, kad projektus gali teikti nevyriausybinės organizacijos, biudžetinės ir viešosios įstaigos, kurios teikia paslaugas Rokiškio rajono gyventojams, jei projektas atitinka nustatytus prioritetus.

Atsižvelgiant į tai, Bendruomenės sveikatos taryba nutarė antrą kartą teikti tą pačią sąmatą: siūloma tarybai tvirtinti pirminį tarybos sprendimo projektą.

Bendruomenės sveikatos taryba siūlo 2020 metais teikti tarybos sprendimo projektą dėl tvarkos aprašo papildymo.

**Galimos pasekmės, priėmus siūlomą tarybos sprendimo projektą.** Neigiamų pasekmių nenumatoma, teigiamos – didės Rokiškio rajono gyventojų, bendruomenės narių sveikos gyvensenos įgūdžiai ir žinios.

**Kokia sprendimo nauda Rokiškio rajono gyventojams.** Didės Rokiškio rajono gyventojų, bendruomenės narių sveikos gyvensenos įgūdžiai ir žinios.

**Finansavimo šaltiniai ir lėšų poreikis**. Savivaldybės aplinkos apsaugos rėmimo specialiosios programos lėšos priemonių vykdymui finansavimo šaltinis.

**Suderinamumas su Lietuvos Respublikos galiojančiais teisės norminiais aktais.** Neprieštarauja teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Direktorė Agnė Šapokaitė